Document ID: /roh_data/filtered/fineweb-2-filterrobots_roh.jsonl.gz/22034

A chaschun da la radunanza communala han ils da Sumvitg approvà il mardi saira il quint annual dal 2018. Quel serra cun in surpli da las entradas dad 1 milliun francs. Las expensas totalas muntan a 7,7 milliuns francs. Investiziuns nettas ha la vischnanca da Sumvitg fatg l'on passà per radund 2 milliuns francs.
Plinavant ha il suveran da Sumvitg approvà la revisiun totala dal reglament da burgheis e refusà la revisiun parziala dal plan general d'avertura loipa Falens - Pardomat.
RR novitads 06:00